Főoldal / Bőrbetegségek / Cikkek / Nyáron gyakoribb a gombásodás - Napgomba és atlétaláb
Amíg az emberek természetes alapanyagú cipőkben, esetleg mezítláb jártak, szinte ismeretlen volt a gombásodás, mint népbetegség. A modern, szintetikus, rosszul szellőző cipők és nylon zoknik, harisnyák viszont ideális körülményeket teremtenek a kórokozó elszaporodásához, amely a meleg, párás, sötét helyeket kedveli - tudtuk meg dr. Kalas Diana, bőrgyógyásztól.
Számos olyan hajlamosító tényező létezik, amelyik elősegíti a gomba megtelepedését:
Nagyhajlatok. Jellemzően túlsúlyos, erősen izzadó személyeknél jelenik meg gomba a nagyhajlatokban, ahol az érintett terület erősen hámló, vörös, viszket és fájdalmassá is válhat.
Atlétaláb. "Atlétalábnak" hívják a lábujjközök gombás fertőzését, amely viszket, vörös és repedezett, és izzadás hatására a bőr felpuhulva fehérré és lehúzhatóvá válik.
Töltse ki! Lábgomba teszt
Napgomba. Az úgynevezett "napgomba", ami az utóbbi években a szoláriumokban terjed, a felsőtesten kerek, finoman hámló, barnás foltokat okoz, melyek nem viszketnek. Jellegzetessége, hogy napozáskor a fertőzött területeken nem képződik pigment, az elpusztult gombatelepek helyén fehér foltok láthatók, amelyek azonban nyom nélkül gyógyulnak. A kórokozó a hajas fejbőrön is előfordul, onnan a bőre kerülve okozza a fertőződést.
Körömgomba. A leggyakoribb gombás fertőzés a körömgomba, amelynek tünetei a sárgás, szürkés elszíneződés, töredezettség, megvastagodott körmök, amelyek kellemetlen szaggal is járhatnak.
Nem szégyen a gombás fertőzés
Mivel gyakran épp a túlzott tisztaság eredményezi a gombás fertőzést, kár titkolni, már csak azért is, mert ez a kórkép kezelés nélkül kaput nyithat a bőrön a fertőzések felé, amelyek később esetleg súlyosabb betegségekhez vezethet, mint az ekcéma, az orbánc, a nyirokérgyulladás.
A cukorbetegség fokozottan hajlamosít a gombás fertőzésekre, mert a miközben az elhanyagolt betegség miatt megnő a szövetek cukortartalma, kiváló táptalajul szolgálva a gombáknak, addig az immunrendszeri falósejtek funkciója károsodik, így nem tudják a védelmet ellátni.
A kis hámsérülések tehát még inkább veszélyesek, hiszen a rossz vérellátás miatt a bőr természetes regenerálódó képessége igen lassú, így akár fekélyek, elfertőződő sebek is kialakulhatnak. Ezért már korai stádiumban érdemes felkeresni a bőrgyógyászt, aki a tünetektől függően javasolhat külsődleges, vagy súlyosabb, főleg körömgombás esetben szájon át szedhető gyógyszerelést is. (Vagyis a receptnélküli szerek nem mindig jelentenek elégséges megoldást.)
A nehezebben orvosolható körömgombásodás korrekt diagnózisához ma már rendelkezésre áll mikroszkópos és tenyésztéses technika is. Ilyenkor a kórokozót a minta tenyésztésével határozzák meg, így a gyógyszerelés sokkal célzottabbá válik és a rendelkezésre álló jó hatású gombaellenes tablettákat a tenyésztési eredmény birtokában szedhetjük.
Ez a cikk is érdkelheti Önt! Mit kell tudni a gombaellenes szerekről?
Évszakonként legalább két pár cipőt váltogassunk, hogy mindig teljesen kiszáradva vehessük fel őket. Ideális megoldás, ha a munkahelyünkön is van váltócipőnk. Ha lehet, kerüljük a szintetikus anyagú lábbeliket, és rendszeresen használjunk izzadásgátló spray-t a lábfejünkre. Apró trükk: a láb szárazon tartásához használt hintőport ne a nedves lábfejre, hanem a cipőbe szórjuk!
5/1 Lábgomba, körömgomba, tyúkszem - Bőrbetegségek a lábon
5/2 Nyáron gyakoribb a gombásodás - Napgomba és atlétaláb
5/3 Bőrgombásodás - Ön hajlamos rá?
5/4 Napgomba - Tünetek és kezelés
5/5 A köröm betegségei - Mire utalnak?
(Oxgen Medical - Dr. Kalas Diána, bőrgyógyász)
Legutóbb frissült: 2018.06.21 14:45
Címkék: Lábgomba, Gombásodás, Körömgomba,
A cipő viselése védi a lábat a külső hatásoktól, ugyanakkor számos betegség (lábgomba, tyúkszem) forrása is lehet. A láb anatómiai és bőrgyógyászati szempontból szorosan kapcsolódik a kézhez, ezért számos bőrbetegség a kézen és a lábon egyidejűleg jelentkezik, mint például a pikkelysömör ás az ekcéma.
A körömgomba egy nagyon makacs fertőzés, mely érintheti a lábujj és a kéz körmeit is. Számos olyan, vény nélkül kapható készítmény reklámjával találkozhatunk, melyek gyors megoldást ígérnek a körömgomba fertőzés felszámolására. Mit kell tudni ezekről a készítményekről, mi alapján választhatunk?
Kköröm gombával kapcsolatban...
candida? Vagy immunrendszer gyengeség?